Любы поспех – гэта магутны стымул, які дазваляе ісці далей. Аднак Антон прызнаецца, што яго максімальны вынік па беларускай мове на студэнцкія гады вялікага ўплыву не аказаў. Іншая рэч – вялікая цікавасць да прадмета і абранага кірунку. У пятым класе хлопец захапіўся вывучэннем англійскай мовы. У сёмым – стаў даволі добра разбірацца ў матэматыцы. Прыкладна ў гэты ж час зацікавіўся біялогіяй. “Было цікава саджаць ды гадаваць дома ўсялякія расліны”, – успамінае Антон. У старэйшых класах, калі адбывалася раздзяленне на профілі, свядома выбраў эканамічны кірунак, дзе паглыблена вывучалі англійскую мову і матэматыку. А на цэнтралізаваным тэсціраванні 2008 года здаваў беларускую і англійскую мовы, а таксама матэматыку. “Да тэстаў рыхтаваўся з дапамогаю школьных заняткаў, а таксама рэпетытараў”, – кажа Антон. А беларускую мову выбраў таму, што яе граматыка і правілы здаваліся яму прасцейшымі і паслядоўнейшымі ў параўнананні з рускай.